EPCO สดใสทุกส่วน!!
ความมุ่งมั่นในการสร้างความแข็งแกร่งของผลการดำเนินงานอย่างต่อเนื่องสำหรับ EPCO โดยเฉพาะปี 2562 แนวโน้มยังเติบโตต่อเนื่อง
5 เม.ย. 2562

คุณค่าบริษัท
ความมุ่งมั่นในการสร้างความแข็งแกร่งของผลการดำเนินงานอย่างต่อเนื่องสำหรับ บริษัท โรงพิมพ์ตะวันออก จำกัด (มหาชน) หรือ EPCO โดยเฉพาะปี 2562 แนวโน้มยังเติบโตต่อเนื่อง จากการประเมินว่าจะมีรายได้ราว 1,700 ล้านบาท เติบโตประมาณ 80-90% จากปีก่อนที่มีรายได้รวม 1,425.11 ล้านบาท ที่สัดส่วนรายได้มาจากธุรกิจสิ่งพิมพ์ราว 750 ล้านบาท ขณะที่มาจากธุรกิจไฟฟ้าราว 950 ล้านบาท
ดังนั้นในปี 2562 จะมีการดำเนินการจ่ายไฟฟ้าเข้าระบบเชิงพาณิชย์ (COD) โรงไฟฟ้าใหม่ 4 แห่ง มีขนาดกำลังการผลิตราว 121 เมกะวัตต์ โดยจะเริ่มทยอย COD ในช่วงครึ่งปีหลัง ซึ่งจะส่งผลให้สิ้นปีนี้บริษัทมีขนาดกำลังผลิตรวมเป็น 555 เมกะวัตต์
สำหรับโรงไฟฟ้าที่จะ COD ทั้ง 4 แห่งในปี 2562 ประกอบด้วย โรงไฟฟ้าพลังงานแสงอาทิตย์ฟูเยี้ยน ในประเทศเวียดนาม จำนวน 2 แห่ง มีกำลังการผลิตรวม 110 เมกะวัตต์ ได้แก่ โรงไฟฟ้า XUAN THO 1 ขนาดกำลังการผลิต 55.015 เมกะวัตต์ และโรงไฟฟ้า XUAN THO 2 ขนาดกำลังการผลิต 55.015 เมกะวัตต์ ซึ่งจะเริ่ม COD ในเดือนมิถุนายน 2562 ซึ่งบริษัทถือหุ้นอยู่ในสัดส่วน 65%
ส่วนโรงไฟฟ้าอีก 2 แห่ง ที่จะ COD ในปี 2562 คือ โรงไฟฟ้าพลังงานแสงอาทิตย์ในประเทศญี่ปุ่น จำนวน 2 แห่ง มีกำลังการผลิตรวม 21 เมกะวัตต์ ได้แก่ โรงไฟฟ้า Kurihara 2 ขนาดกำลังการผลิต 17.25 เมกะวัตต์ จะเริ่ม COD ในเดือนพฤศจิกายน 2562 และโรงไฟฟ้า Shichikashuku ขนาดกำลังการผลิต 4.35 เมกะวัตต์ จะเริ่ม COD ในไตรมาส 3/2562
ขณะที่ธุรกิจสิ่งพิมพ์ในปี 2562 จะมีรายได้เพิ่มขึ้น เนื่องจากในช่วงที่ผ่านมาบริษัทได้เข้าซื้อหุ้นบริษัท ดับบลิวพีเอส (ประเทศไทย) จำกัด หรือ WPS ในสัดส่วน 100% ซึ่งเป็นบริษัทที่เดินงานการผลิตสิ่งพิมพ์อยู่แล้ว มีลูกค้าประจำ ทั้งหนังสือพิมพ์เนชั่น คมชัดลึก เป็นต้น จึงสร้างรายได้ให้กับบริษัททันที ขณะที่โรงพิมพ์เดิมของ EPCO ก็ยังมีการตีพิมพ์หนังสือพิมพ์รายวันอยู่แล้ว จำนวน 7 ฉบับ ซึ่งยังไม่รวมถึงการตีพิมพ์ตำราเรียนและนิตยสาร
ทั้งนี้ด้วยปัจจัยบวกจากผลการดำเนินงานที่จะยังเติบโตอย่างต่อเนื่องในช่วงปี 2562 นี้ จากธุรกิจโรงไฟฟ้าและธุรกิจสิ่งพิมพ์จะรับรู้รายได้เพิ่มขึ้น
ผลดังกล่าวส่งผลบวกต่อราคาหุ้น EPCO ที่ค่อย ๆ ไต่ระดับขึ้นจากการไล่ราคา ประกอบกับก่อนหน้านี้รับอานิสงส์ที่มีการประกาศผลการดำเนินงานงบปี 2561 ออกมาสามารถทำกำไรได้อย่างกระฉูด
งานนี้จึงได้เห็นราคาหุ้นกลับมายืนแถว ๆ 3.42 บาท ซึ่งจากก่อนหน้านี้ในช่วงปลายปี 2561 ที่ลงไปอยู่บริเวณ 2.58 บาท ต่ำสุดในรอบ 5 ปี 9 เดือน ดังนั้นราคาหุ้นที่ปรับตัวขึ้นรอบนี้ จะเป็นการปรับตัวขึ้นรอบใหม่ในทิศทางผลการดำเนินงานที่แข็งแกร่งขึ้น
อีกทั้ง หากดูค่า P/E ของ EPCO ถือว่าราคาหุ้นยังถูกมาก เนื่องจากค่า P/E อยู่ที่ 9.03 เท่า
EPCO จึงยังถือเป็นหุ้นที่น่าลงทุน !!!
…
ผู้ถือหุ้นรายใหญ่
รายชื่อกรรมการ